Ծրագրին մասնակցած երկրների շուրջ 49 լաբորատորիաներից լավագույն արդյունքներ ներկայացրած թվով 14 լաբորատորիաների քրեագետ գիտնականներ /թվով 11 տարբեր երկրներից/ հրավիրվել էին 2016թ.-ի ապրիլի 13-ից 15-ը մասնակցելու Գերմանիայի Դրեզդեն քաղաքում անցկացվող «Հմտության թեստ» (Proficiency test) կրակոցի հեռավորության քրեագիտական որոշման FDSD 2015 ծրագրի եզրափակիչ հանդիպմանը: Հարկ է նշել, որ փորձաքննությունների ազգային բյուրոն ի դեմս ձգաբանական փորձաքննությունների բաժնի քիմիկոս-փորձագետ Աշոտ Գասպարյանի մասնակցել է FDSD 2015 ծրագրի եզրափակիչ հանդիպմանը: Եզրափակիչ հանդիպմանը Գերմանիայի Վիեսբադեն քաղաքի Դաշնային քրեական ոստիկանության (Բունդեսկրիմինալամտի) տնօրեն պրն.Մարտին Բարֆը իր ողջույնի խոսքում ծրագրի մասնակիցներին մաղթել է գիտական նվաճումներ և տեխնոլոգիական նոր ձեռքբերումներ: Պրն.Մարտին Բարֆը ներկայացրել է CS 2014, FDSD 2015 և CS 2015 ծրագրերի շրջանակներում կատարված աշխատանքների ամբողջական վերլուծությունը, աշխատանքների գնահատման ընդունված չափորոշիչները, նոր սարքերը, որոնք օգտագործվել են անհայտ նմուշների որոշման ժամանական՝ նախկինում ուղարկված ծրագրի մասնակիցներին։ Մարտին Բարֆը մասնակիցների ուշադրությունը հրավիրել է նաև կատարված աշխատանքներում հնարավոր տեխնիկական սխալի հետևանքով ստացված արդյունքների մոտավոր գնահատման հնարավորությանը: